CELEX: E2011J0008
Language: da
Date: 2011-12-14 00:00:00
Title: Domstolens dom af 14. december 2011 i sag E-8/11 — EFTA-Tilsynsmyndigheden mod Island (En kontraherende parts manglende opfyldelse af sine forpligtelser — direktiv 2002/49/EF om vurdering og styring af ekstern støj)

27.9.2012   
            
            
               DA
            
            
               Den Europæiske Unions Tidende
            
            
               C 291/16
            
         DOMSTOLENS DOM
   af 14. december 2011
   i sag E-8/11
   EFTA-Tilsynsmyndigheden mod Island
   (En kontraherende parts manglende opfyldelse af sine forpligtelser — direktiv 2002/49/EF om vurdering og styring af ekstern støj)
   2012/C 291/07
   I sag E-8/11, EFTA-Tilsynsmyndighed mod Island — ANMODNING om at få fastslået, at Island ved ikke at have sikret, at dets kompetente myndigheder udarbejdede og, hvor det var relevant, godkendte strategiske støjkort og udarbejdede støjhandlingsplaner for alle større veje på dets område, hvor der passerer over 6 millioner køretøjer om året, og ved ikke at have sikret, at oplysningerne fra strategiske støjkort og resuméer af handlingsplaner som defineret i bilag VI til direktivet blev sendt til EFTA-Tilsynsmyndigheden, har tilsidesat sine forpligtelser i henhold til artikel 7, stk. 1, artikel 8, stk. 1, og artikel 10 i den retsakt, der er nævnt i punkt 32g i bilag XX til EØS-aftalen (Europa-Parlamentets og Rådets direktiv 2002/49/EF af 25. juni 2002 om vurdering og styring af ekstern støj) som tilpasset EØS-aftalen ved dennes protokol 1, har Domstolen, sammensat af Carl Baudenbacher, præsident og refererende dommer, Per Christiansen og Páll Hreinsson, dommere, den 14. december 2011 afsagt følgende dom:
   Domskonklusionen lyder således:
   
               1)
            
            
               Island har ved ikke at have sikret, at dets kompetente myndigheder inden for tidsfristerne udarbejdede og, hvor det var relevant, godkendte strategiske støjkort og udarbejdede støjhandlingsplaner for alle større veje på dets område, hvor der passerer over 6 millioner køretøjer om året, og ved ikke at have sikret, at oplysningerne fra strategiske støjkort og resuméer af handlingsplaner som defineret i bilag VI i direktivet blev sendt til EFTA-Tilsynsmyndigheden, tilsidesat sine forpligtelser i henhold til artikel 7, stk. 1, artikel 8, stk. 1, og artikel 10 i den retsakt, der er nævnt i punkt 32g i bilag XX til EØS-aftalen (Europa-Parlamentets og Rådets direktiv 2002/49/EF af 25. juni 2002 om vurdering og styring af ekstern støj) som tilpasset EØS-aftalen ved dennes protokol 1.
            
         
               2)
            
            
               Island tilpligtes at betale sagens omkostninger.